Nigerië-ineenstorting: 4-jarige SA meisie lewendig gevindDie gebou wat ineengestort het Foto: Channel NewsAsia Imtiaz Sooliman, stigter van Gift of the Givers, het gesê die meisie, Zama, se verhaal het aan die lig gekom nadat ŉ verteenwoordiger van dié organisasie, Sheik Mohammed Jamie, besig was om vir Suid-Afrikaanse oorlewendes te soek. Volgens Sooliman het die Suid-Afrikaanse ambassade in Lagos Donderdag vir Jamie die name van vyf hospitale gegee waar Suid-Afrikaners moontlik behandel word. Jamie is na die Subol-hospitaal waar talle Suid-Afrikaners hom herken het weens die Gift of the Givers-hemp wat hy aangehad het. Een van die Suid-Afrikaners wat gered is, het Jamie ingelig oor Zama. Sy word steeds in die hospitaal behandel. Dit is nog nie duidelik of Zama se ouers die ineenstorting oorleef het nie. Volgens Sooliman is beamptes van die ambassade sowel as plaaslike owerheid baie hulpvaardig. Die SAUK het Vrydag berig dat 84 Suid-Afrikaners in die ineenstorting dood is. President Jacob Zuma het vroeër die week gesê dat 67 Suid-Afrikaners omgekom het. ŉ Gebou van TB Joshua, ook bekend as “Die Profeet” aan sy volgelinge, se Synagogue Church of All Nations het verlede week Vrydag ineengestort. Lees ook: Nigerië-ineenstorting: SA-dodetal styg TB Joshua ontken versuim om saam te werk Ineenstorting by TB Joshua-gebou: SA-noodwerkers weggejaag Joost het nie met Nigeriese prediker ontmoet nie Ineenstorting by TB Joshua-gebou: Dodetal nog onduidelik 67 SA’ners sterf in Nigerië by TB Joshua-gebou SA’ners dalk geraak deur ineenstortings in Nigerië